Diari Oficial de la Generalitat Valenciana


Sumari del DOGV 2626, del 15-11-1995 (1995/836728)

ORDRE de 19 d'octubre de 1995, de la Conselleria de Cultura, Educació i Ciència, que modifica l'Ordre de 5 de juny de 1995, per la qual es resolen les sol·licituds de renovació o pròrroga dels concerts educatius la vigència dels quals acabava el 31 d'agost de 1995.
-------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/10/19/(1)/dof/vci/html**

### Dades del document

Número de DOGV
:   2626

Data del DOGV
:   15-11-1995

Secció del DOGV
:   DISPOSICIONS GENERALS

Número del document
:   1995/836728


Data del document
:   19-10-1995

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 19 d'octubre de 1995, de la Conselleria de Cultura, Educació i Ciència, que modifica l'Ordre de 5 de juny de 1995, per la qual es resolen les sol·licituds de renovació o pròrroga dels concerts educatius la vigència dels quals acabava el 31 d'agost de 1995.   
Vist que en l'Ordre de 5 de juny de 1995, de la Conselleria d'Educació i Ciència, per la qual es resolen les sol·licituds de renovació o pròrroga dels concerts educatius la vigència dels quals acabava el 31 d'agost de 1995 (DOGV de 14 de juliol), s'arreplegava, en l'apartat segon, l'aprovació per un any dels concerts educatius del nivell d'Educació Primària/Educació General Bàsica, la vigència dels quals acabava també el 31 d'agost d'enguany, als centres docents privats, amb classificació provisional o condicionada, que s'assenyalen en l'annex II.A; una pròrroga que quedava condicionada a la realització de les obres necessàries per a obtenir-ne l'autorització definitiva al començament de l'esmentat curs, d'acord amb els seus respectius projectes d'obres aprovats per resolució de la Direcció General de Centres Docents.  
Vist que en el citat annex II.A no es va incloure el centre San José de Benidorm, amb número de codi 00238321, les circumstàncies actuals del qual són anàlogues a les de la resta de centres que s'indiquen en l'annex esmentat.  
Vist que el centre mencionat apareixia consignat en l'annex IV de l'Ordre de 5 de juny, relatiu a la resolució sobre els centres els titulars dels quals van sol·licitar l'extinció progressiva de l'autorització, tot i que el titular de l'esmentat centre no la va demanar expressament i clarament amb efectes de l'inici del curs 95/96.  
Vistes les dificultats plantejades a la localitat per a escolaritzar l'alumnat en el nivell d'Educació Primària, que no poden ser superades de cap altra manera, com així es desprén de l'informe de la Direcció Territorial de Cultura i Educació d'Alacant.  
Atés el que es preveu en la Llei Orgànica Reguladora del Dret a l'Educació, la Llei Orgànica d'Ordenació General del Sistema Educatiu, el Reglament de Normes Bàsiques sobre Concerts Educatius, el Reial Decret 1.004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris, i l'Ordre de la Conselleria de Cultura, Educació i Ciència, de 29 de desembre de 1992,  
ORDENE  
Primer  
Deixar sense efecte l'Ordre de 5 de juny de 1995, de la Conselleria d'Educació i Ciència, per la qual es resolen les sol·licituds de renovació o pròrroga dels concerts educatius la vigència dels quals acabava el 31 d'agost de 1995, pel que fa al centre San José de Benidorm, amb número de codi 54841199.  
Segon  
Aprovar la pròrroga per un any del concert educatiu, per a vuit unitats d'Educació Primària/Educació General Bàsica, la vigència del qual acabava el 31 d'agost d'enguany, al centre docent privat San José de Benidorm, amb número de codi 39536235. La pròrroga que s'aprova quedarà condicionada a la realització de les obres necessàries per a obtenir-ne l'autorització definitiva al començament de l'esmentat curs, d'acord amb el projecte d'obres aprovat per resolució de la Direcció General de Centres Docents de data 6 de setembre de 1995.  
DISPOSICIó ADDICIONAL  
Tot el que es preveu en aquesta ordre serà comunicat al Registre de Centres Docents de la Comunitat Valenciana, a l'efecte de fer-hi la corresponent inscripció.  
Contra aquesta ordre, que posa fi a la via administrativa segons el que s'estableix en l'article 109.c) de la Llei 30/1992, s'hi podrà interposar un recurs contenciós administratiu després de comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992. Aquest recurs s'haurà d'interposar en el termini de dos mesos comptadors a partir de la publicació d'aquesta ordre en el Diari Oficial de la Generalitat Valenciana.  
València, 19 d'octubre de 1995  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI